Zápisnica

zo zasadnutia komisie školstva, kultúry a športu
konanej dňa 12. 9. 2013

Prítomní: podľa  prezenčnej listiny
Ospravedlnení:  

  PROGRAM:       
                              1. a,b,  Správy o výchovno-vzdelávacej činnosti, jej výsledkoch 
                                    a podmienkach materských a základných škôl v zriaďovateľskej 
                                    pôsobnosti MČ Bratislava – Ružinov za školský rok 2012/2013.
                              2.   Správa o plnení rozpočtu mestskej časti Bratislava – Ružinov  za I. 
                                    polrok 2013.
                              3.   Tretie zmena rozpočtu mestskej časti Bratislava – Ružinov za rok
                                    2013.
                              4.   Vyhlásenie obchodných verejných súťaží na uzatvorenie zmluvy 
                                    o nájme nebytových priestorov.
                              5.   Návrh správy zrevitalizovaných športových areálov
                              6.   Rôzne

K bodu 1a/
Správu uviedla pani riaditeľka Lyčková vedúca sekcie riaditeliek materských škôl, ktorá skonštatovala: riaditelia  materských  škôl sú povinní v zmysle vyhlášky Ministerstva školstva SR č. 9/2006 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení vypracovať a predložiť správu o výchovno - vzdelávacej činnosti školy za predchádzajúci školský rok na schválenie zriaďovateľovi.
       Správy z jednotlivých materských škôl boli riaditeľmi škôl po prerokovaní v pedagogickej rade predložené príslušným radám škôl na vyjadrenie, ktoré tvorí samostatnú prílohu č. 1 každej správy.
       Ďalej pani Lyčková navrhla zvýšenie platu pre riaditeľky asi o 150,-€ z dôvodu zvýšenia administratívnych prác a častého dochádzania na MÚ na ekonomické oddelenie. 
       Členovia komisie jednohlasne vzali na vedomie predložený materiál a odporúčajú ho schváliť v MZ.

K bodu 1b/
        Správu uviedla pani riaditeľka Snehotová vedúca sekcie riaditeľov základných škôl, ktorá skonštatovala: riaditelia základných škôl sú povinní v zmysle vyhlášky Ministerstva školstva SR č. 9/2006 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení vypracovať a predložiť správu o výchovno - vzdelávacej činnosti školy za predchádzajúci školský rok na schválenie zriaďovateľovi.
       Správy z jednotlivých základných škôl boli riaditeľmi škôl po prerokovaní v pedagogickej rade predložené príslušným radám škôl na vyjadrenie, ktoré tvorí samostatnú prílohu č. 1 každej správy.
       Ďalej pani Lyčková navrhla zvýšenie platu pre riaditeľky asi o 150,-€ z dôvodu zvýšenia administratívnych prác a častého dochádzania na MÚ na ekonomické oddelenie. 
       Členovia komisie jednohlasne vzali na vedomie predložený materiál a odporúčajú ho schváliť v MZ.

K bodu 2
       Materiál uviedla vedúca referátu rozpočtu a finančného riadenia Ing. Lehotayová. Konštatovala, že plnenie rozpočtu prebieha v súlade s rozpočtom mestskej časti Bratislava – Ružinov na rok 2013, ktorý bol schválený uznesením miestneho zastupiteľstva č. 282/XVI/2013 zo dňa 5.2.2013, modifikovaný bol 1.zmenou rozpočtu z 1.3.2013,  2.zmenou rozpočtu z 21.5.2013. Výsledok rozpočtového hospodárenia k 30.6.2013 odráža hlavne niekoľko kľúčových trendov v oblasti príjmov a výdavkov. Čo sa týka celkových  príjmov tieto sa v prvom polroku plnili mierne nad očakávania schváleného rozpočtu (51%) Nízke plnenie kapitálových príjmov (len 21% ) bolo ovplyvnené nenaplnením predaja nehnuteľného majetku MČ a hl. mesta.  Na druhej strane výdavky MČ sa v prvom polroku naplnili iba na 44 % a to hlavne z nasledovných dôvodov: 1) finalizácia a následná fakturácia objednaných prác je  realizovaná v 2.polroku;  2) mzdové výdavky za jún sa zúčtovávajú až júli t.j. v 2. polroku;  3) typicky nerovnomerné čerpanie kapitálových výdavkov (iba 4,8 % v 1. polroku) je ovplyvnené v dôsledku potreby obstarať všetky investičné aktivity v súlade so zákonom o verejnom obstarávaní.
       Členovia komisie jednohlasne vzali na vedomie predložený materiál a odporúčajú ho schváliť v MZ.

K bodu 3/
             Materiál uviedla vedúca referátu rozpočtu a finančného riadenia Ing. Lehotayová.
V zmysle zmluvy podpísanej  medzi  Ministerstvom práce, soc. vecí a rodiny Slovenskej republiky  a Mestskou časťou Bratislava – Ružinov  o poskytnutí finančného príspevku na financovanie sociálnej služby v zariadení sociálnych služieb podľa §71 ods.6 zákona č.448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní  v znení neskorších predpisov a následnej finančnej kontroly dotácie, bol zistený nesprávny výpočet vyúčtovania neobsadeného počtu miest v zariadení sociálnych služieb – v Domove dôchodcov,  Pažítkova 2 , Bratislava.  Vzniknutý rozdiel  25 819,44 €, ktorý bol spoločne s ostatnými  príjmami odvedený na konci roka 2012 na účet MĆ Bratislava – Ružinov a tým daná suma prešla do prebytku hospodárenia., ktorý bol na základe uznesenia MZ č.340/XX/2013 zo dňa 25.6.2013  odvedený do rezervného fondu. Predmetom 3.zmeny rozpočtu je teda úprava v kapitole  01.  Všeobecné verejné služby, v časti  01.1.2.  Finančná a rozpočtová oblasť,  pričom tieto peniaze odvedené do rezervného fondu budú opätovne vrátené do rozpočtu MČ a následne zaslané späť MPSVaR.  
           Členovia komisie jednohlasne vzali na vedomie predložený materiál a odporúčajú ho schváliť v MZ.

K bodu 4/ 
     Materiál uviedla vedúca odboru sociálnych vecí Mgr. Valková.
V súlade so Všeobecne záväzným nariadením mestskej časti Bratislava – Ružinov č. 13/2012 z 15. mája 2012 o zásadách hospodárenia s majetkom mestskej časti Bratislava – Ružinov a s majetkom hlavného mesta Slovenskej republiky Bratislavy zvereným do správy mestskej časti Bratislava – Ružinov predkladáme návrh podmienok obchodnej verejnej súťaže na nájom nebytového priestoru v objekte hospodárskych blokoch:

hospodársky blok Bachova 7      - nebytový priestor č. 2
hospodársky blok Bachova 9      - nebytový priestor č. 4
hospodársky blok Rumančekova 14 – nebytový priestor č. 5
hospodársky blok Mesačná 10   - nebytový priestor č. 3, 5, 6, 8
hospodársky blok Mesačná 12   - nebytový priestor č. 1
hospodársky blok Bachova 7      - nebytový priestor č. 2
hospodársky blok Bachova 9      - nebytový priestor č. 4
hospodársky blok Rumančekova 14 – nebytový priestor č. 5

     Poslankyňa v.Jančošeková sa opýtala prečo sa tieto objekty predávajú obchodnou  verejnou súťažou a nie priamym zadaním.
     Členovia komisie jednohlasne vzali predložený materiál na vedomie. 
 
K bodu /5
      Predložený materiál uviedla pani riaditeľka RŠK K. Felcánová..
Zo  zasadnutia MR dňa 3.9.2013 vyplynula požiadavka predložiť na rokovanie MZ dňa 17.9.2013  návrh, ako bude zabezpečená správa zrevitalizovaných školských športových areálov.
       V zmysle § 6 ods.14 zákona č. 596/2003 Z. z. je starostlivosť o budovy, v ktorých sídlia školy a školské zariadenia, predmetom samosprávnej pôsobnosti obce. Mestská časť Bratislava – Ružinov v rozpočte na rok 2013  vyčlenila finančné prostriedky aj na rekonštrukciu vyššie uvedených športových areálov a postupne sa pristupuje k ich revitalizácii. Cieľom je vybudovať moderné  multifunkčné športové areály s nízko údržbovými povrchmi, ktoré budú slúžiť primárne pre potreby škôl, no zároveň umožnia rozvoj individuálnych, klubových aj rekreačných aktivít občanov Ružinova. 
      Na základe uzn.č.297/XVII/2013 bol na rokovanie MZ dňa 16.4.2013 predložený informatívny materiál ohľadom riešenia správy rekonštruovaných školských športových areálov, najmä s ohľadom na prístup verejnosti na športoviská, ako aj predbežné vyčíslenie  finančnej náročnosti správy týchto areálov.  Hospodárenie a nakladanie s týmto majetkom bude účelnejšie a efektívnejšie zabezpečené, ak prevádzku areálu bude zabezpečovať  Ružinovský športový klub. Škola,  v ktorej sa tento majetok nachádza a ho bude naďalej využívať na zabezpečenie výchovno-vzdelávacieho procesu. 
Členovia sa hlasovaním 4 ku1 dohodli na návrhu vrátiť materiál na dopracovanie.a následne ha predložiť  na MZ.

                                                                                                    Ing. Pavol Šmilňák v.r.  
                                                                                                        predseda komisie     

V Bratislave,  17. 9. 2013
Zapísala,  Mgr. M. Bartáková